open-index/open-wikipedia-markdown huggingface dataset:
Currilazzioni quàntica

A **currilazzioni quàntica** eni nu tèrmini usatu p'addiscrìviri comu ntiraggìscinu dù particelli subbatòmichi. Sintemu a diri ca stamu parrannu di fìsica quantìstica. 
Na vota ca dù particelli ntiraggìscinu, addivèntanu nu sistema. E succedi comu si na corda lonnia fussi n culligamentu tra di iddi stissi e ca nun si pò spizzari. Asìstinu comu "unu" macari si sù "dui". Eni comu si sù assittati nnâ stissa dònnula. Nun nn'havi mpurtanza quanti è lonnia la dònnula, macari si eni lonnia nu miliuni di chilòmitra, unu spinci nu latu e l'àutru latu acchiana ntô stissu mumentu pricisu. St'effettu nun eni duvutu ô fattu ca na particella dici a l'àutra "Iu staiu scinnennu, pirciò tu ti nni hà acchianari" e spittannu ca l'àutra patticella arricivi lu missaggiu, ma sti dù patticelli quantìstichi sù sempri cunnessi tra di iddi e nun hannu bisognu di mannàrisi missagghi radiu cu l'unni alittromagnètichi, arriaggìscinu sempri e arriaggìscinu a vicenna nta lu stissu tempu picchinni s'attròvanu nta chiddu ca veni chiamatu dî fìsici "lu stissu statu quànticu".

## Articula currilata
* nunlucalitati

Catigurìa:Fìsica
Tiurìa di li joca

La **Tiurìa di li joca** eni lu studiu di comu li pirsuni pìgghianu dicisioni quannu n'àutra pirsuna (o cchiù 'ssai di na pirsuna) ponnu canciari li sorta di na situazzioni. Ci sù joca ca si jòcanu na vota sula. Àutri joca sù jucati chiussai voti. Si prisupponi ca li jucaturi ci hannu nu certu cumpurtamentu e chi vonnu ottèniri quarchi cosa. Pi asempiu si duna pi scuntatu ca ogni jucaturi voli lu megghiu risultatu ca pò ottèniri. La quistioni eni d'addicìdiri comu arragghiùnciri stu risultatu: p'asempiu massimizzannu li prufitta o minimizzanu li pèrditi. 

## Lu Dilemma dû priggiuneru

Unu di li joca cchiù studiati dâ tiurìa di li joca e lu dilemma dû priggiuneru.
Dù criminali sù pigghiati doppu ca cummèttinu quarchi crìmmini. La Pulizzìa nun hannu provi supra cu havi cummessu lu crìmmini e cu havi sulamenti aiutatu l'àutru. Ci fannu lu nterrogatoriu nta dù celli di priggiuni siparati.
Li dù priggiunera nun hannu manèra di cummunicàri. Ogni priggiuneru pò addicidìrisi di stàrisinni mutu o di tradiri l'àutru e accusàrilu. Siddu si nni stannu tutti dui n silenziu, si pìgghianu sei misa l'unu di cunnanna. Siddu unu attradisci l'àutru ca s'arresta mutu, chiddu ca si nni stapìa mutu si pigghia deci anni di cunnanna e l'àutru nesci di galera. Siddu s'attradìscinu tutti dui a vicenda si pìgghianu dui anni di cunnanna.

Nta ssu particulari jocu la megghiu stratiggìa eni di tradiri l'àutru e spiffirari tuttu chiddu ca sannu. Siddu nu priggiuneru attradisci, lu màssimu ca pigghia sù dù anni di galera, siddu si ni stapi mutu si pò pigghiari finu a deci anni di galera.

Catigurìa:Ecunumìa
Catigurìa:Jòcura
Catigurìa:Matimàtica
Catigurìa:Tiurìi
Andy Warhol

**Andy Warhol** (6 di austu 1928 – 22 di frivaru 1987) fu n'artista miricanu assuciatu â difinizzioni di Pop Art. Fu pitturi, riggista d'avanguardia, illustraturi cummirciali e scritturi.

Li sò ritratti di Marilyn Monroe e di Mao Tse Tung, co mupuru di la scàtula di pummadoru Campbell, sunnu tra li sò òpiri cchiù mpurtanti.

Fu puru l'ispiraturi dû gruppu rock Velvet Underground, pi cui disignau la cèlibbri banana pi la cupirtina di l'album omònimu.

Catigurìa:Pittura statunitensi
Catigurìa:Nasciuti ntô 1928
Catigurìa:Muruti ntô 1987
Alfred Sant

**Alfred Sant** (Pietà, 28 di frivaru 1948) n'omu pulìticu maltisi dû Partitu Labburista, ca hà statu primu ministru dû paisi dû 1996 ô 1998.

Sant, Alfred
Sant, Alfred
Antonio Manoel de Vilhena

**Antònio Manoel de Vilhena** (1663 - 10 di dicèmmiru 1736) fu lu 66° Granni Maistru dê Cavaleri Uspitaleri e cuvirnau l'ìsula di Malta dû 19 di giugnu 1722 â sò morti ntô 1736.

Manoel de Vilhena era nu nòbbili purtughisi di discinnenza riali, figghiu di Sancho Manoel de Vilhena, primu Conti di Vila Flor. Macari ca la megghiu parti di li Granni Maistri dê Cavaleri Uspitaleri sunnu canusciuti picchì s'ammantinìanu sempri luntanu dâ pupulazzioni maltisa, Vilhena vinni amatu dê maltisi picchì migghiurau la terra di iddi e picchì nchiantau nu certu nùmmiru di stituzzioni caritatìvuli. Pi supravviniri li criscenti dumanni dê genti ca vulìanu stari a Valletta, iddu fici custruiri nu suttabborgu ntê vicinanzi, Floriana, unni ancora oi la sò stàtua teni â dditta ntî nu puntu appena fora dê Jardina Maglio. Iddu fici macari custruiri Fort Manoel a Marsamxett Creek. Ntô 1731, fici custruiri lu Tiatru Manoel, ca si cridi èssiri lu secunnu cchiù vecchiu tiatru n Europa e tutt'oi funziunanti. Iddu fu sippillutu ntâ Cattidrali di San Giuvanni, la sò tomba veni cunzidirata la cchiù granni e maistusa di tutti chiddi dê Granni Maistri.

Vilhena, António Manoel de
Vilhena, António Manoel de
Vilhena, António Manoel de
Vilhena, António Manoel de
Siena

**Siena** è na cità dâ Tuscana, Italia, e capulocu dâ sò pruvincia, cu na pupulazzioni di quasi 55.000 abbitanti. E' canusciuta pi nu cèrlibbri jocu a cavaddu ca si disputa du voti l'annu, lu *Paliu di Siena* unni ogni cavaleri rapprisenta nu quartieri o *cuntrata*.

Catigurìa:Cumuna taliani
Catigurìa:Italia
DARPP-32

**DARPP-32** eni l'acrònimu pi li paroli ngrisi ***dopamine- and cyclic [[AMP]]-regulated phosphoprotein*** (fusfuprutiina rigulata cu l'AMP cìclicu e la dopamina) cû pisu muliculari **32** kDa.

Fu scupertu di Paul Greengard e culleghi di travagghiu.

DARPP32 eni currilata cû neurutrasmittituri dâ dupamina, glutamate e adenosine; e putissi èssiri macari rispunzàbbili di certi formi di schizzufrinìa, Parkinson's disease o di EPS (Extra-pyramidal symptoms) ca eni n'àutru acrònimu ngrisi ca stapi pi Sìntumi Ecchisitrà Piramidali.

Na prupurzioni cunzidirèvuli di l'iffetta psicomutoria dê cannabbinòidi putissi èssiri rispunzàbbili pi l'iffetta pissicumutoria di na cascata ca signala nta li niurona c'hannu a cchi ffari ca a fosfurilazzioni dipindenti ro u PKA ntô u DARPP-32, ca si raggiungi ca a mudulazzioni dâ trasmissioni dâ dupamina D2 e di l'addenusina.

Nta stu mumentu ci sù provi sustanziali ca a lu geni DARPP-32 putissi èssiri la catina cunnivisa pi l'azzioni di droghi multipli nclusa la cucaina, l'amfetamini, nicutina, caffiina, LSD, PCP, etanolu e murfina.

## Lijami esterni

* N'artìculu ntâ lingua ngrisi dû 1984 - Lu testu è tuttu dispunìbbili
* Azzioni dâ Cucaina
* DARPP-32 Putissi èssiri curpèvuli dî sìntuma dâ schizzufrinìa

Catigurìa:Midicina
Catigurìa:Droghi
San Pubbliu

**San Pubbliu** ('n Lingua maltisa, **San Publju**) è viniratu comu primu Vìscuvu di Malta. Fu lu stissu Pubbliu ca ricivìu l'apòstulu Paulu nnô mentri ca iddu naufragau ntî l'ìsula comu cùntanu ntî l'Atti di l'Apòstuli. Secunnu l'Atti di l'Apòstuli, San Paulu curau lu patri di Pubbliu ca era pigghiatu dâ dissintirìa. A parti lu fattu d'èssiri lu particulari santu patronu di Floriana, San Pubbliu è macari unu dê santi patroni di Malta.

Iddu addivinìu màrtiri ntô 112 d.C. nnô mentri dê pirsicuzzioni dû Mpiraturi Traianu.

La sò festa veni cilibbrata lu 21 di jinnaru.

Pubbliu
Pubbliu
Pubbliu
Pubbliu
Culera

Lu **culera** è na malatìa nfittiva dâ parti ntistinali, ca si manifesta tràmiti pisanti sciorta e ruvesciu, ca veni pigghiata pi càusa di nu battìriu Gram-nigativu câ forma di na vìrgula: lu *[[Vibrio cholerae]]*.

Catigurìa:Malatìi
Pesti (disambiguitati)

**Pesti** pò rifiriri a:
*na malatìa: Pesti (malatìa)
*nu fituri: Pesti (fetu)
*Na **pesti** è puru nu picciriddu chi fa lu vastasi
Rasolu di Occam

Lu **Rasolu di Occam** (o **Rasolu di Ockham's**) eni nu principiu. Senti a diri ca la spiegazzioni cchiù sèmplici eni di sòlitu la megghiu spiegazzioni. Stu principiu eni attribbuitu a Gugghiermu di Ockham, ca era nu lòggicu e frati franciscanu nta lu quatturdicèsimu sèculu. 

Lu principiu dici ca si ci sù diversi raggiuni picchini quarchi cosa succedi, la raggiuni cchiù sèmplici di spiegari eni di sòlitu la megghiu raggiuni. Nta la lingua latina di sòlitu eni chiamata **[[w:la:lex parsimoniae|lex parsimoniae]]**, "la liggi di l'econumìa":

*entia non sunt multiplicanda praeter necessitatem*

putissi èssiri tradottu:

*li cosi nun avìssuru a èssiri murtipricati cchiù assai dû nicissariu*

Catigurìa:Filusufìa
Frankenstein

Lu nomu **Frankenstein** pò rifirìrisi a diversi cosi:
* *[[Frankenstein (rumanzu)|Frankenstein]]*, lu rumanzu di Mary Shelley.
* *[[Frankenstein (film 1910)|Frankenstein]]*, lu film mutu dû 1910 diriggiutu di J. Searle Dawley.
* *[[Frankenstein (film 1931)|Frankenstein]]*, lu film dû 1931 diriggiutu di James Whale.
* *[[Frankenstein (film 1994)|Frankenstein]]*, lu film dû 1994 diriggiutu di Kenneth Branagh.
* *[[Frankenstein (prugramma)|Frankenstein]]*, lu reality show.
* *[[Frankenstein (gruppu musicali)|Frankenstein]]*, lu gruppu Psycobilly dâ California.
Tripi-Abakainon

**Tripi-Abakainon** è nu cumuni di 1.044 abbitanti dâ Pruvincia di Missina.

## Noti


## Talìa puru
*Agrimuscu

Catigurìa:Cumuni dâ pruvincia di Missina
Giustinianu I

**Justinianu I** (11 di maiu 483 — 13 o 14 di nuvèmmiru 565), fu 'mpiraturi dû 'Mperiu Romanu dû livanti dû primu di Agustu 527 â sò morti.

Famusu pi lu so' pruggettu dâ Renovatio Imperii, cu l'ubbiettivu di ricunquistari 'a pars occidentalis dô 'Mperiu e purtallu ô so' anticu lustru.

Fici costruiri 'a Basilica di Santa Sofia ntâ citati di Costantinupoli e fu di vitali 'mpurtanza pô sarbamentu dô dirittu romanu attraversu 'a promulgazziuni dô so' Codex Iuris Civilis.

Catigurìa:Mperu bizzantinu
Catigurìa:Biografìi
Catigurìa:Mpiratura bizzantini
Rudì Mìlici

**Rudì Mìlici** è nu cumuni di 2.335 abbitanti dâ pruvincia di Missina.

## Tradizzioni e manifestazzioni
* Carnalivari di Rudì Mìlici. Sfilati e corsi mascarati.
* 24 di austu, San Vartulumeu. Fistiggiamenti. 

Catigurìa:Cumuni dâ pruvincia di Missina
Tèrmini Vigghiaturi

**Tèrmini Vigghiaturi** (o **Tèrmini Lugghiaturi**, o **Temmini**) è nu cumuni di 6.438 dâ pruvincia di Missina.

## Tradizzioni

* 03 frivaru, Festa di San Blasi. Fistiggiamenti.

Catigurìa:Cumuni dâ pruvincia di Missina
Catigurìa:Sicilia
Santa Lucìa dû Mela

**Santa Lucìa dû Mela** (o simpricimenti **Santa Lucìa**) è nu cumuni di cicca 5000 abbitanti dâ pruvincia di Missina.

## Pusizziuni geografica
U territoriu du cumuni i Santa Lucìa dû Mela, tra i chiù ranni da provincia (83 km), iavi na bedda varietà i paesaggi. Posti sevvaggi e ancora incontaminati offrunu na ricca varietà i vegetazioni, luvari millenari, boschi autoctoni. Nchianannu u ciumi Mela e i so ghiari iacqui, si riva a fecci (felce) gigante preistorica, chi iè dà da chiù i 60 miliuni di anni. Ci sunnu assai numali: si ntrovunu ghiri, merri, covvi, falchi, istrici, iatti sabbaggi, ricci, matturi, cunigghia. A Postuliuni (1020 m) unni da anni è fannu un’opira i forestazioni, c'è nu bellu rifugiu  pi forestali e un bellu laghettu artificiali, unni vannu spessu escursionisti, enduristi e campeggiatori. Interessanti peccorsi muntani a pedi o a cavaddu e soggenti du Mela o a Rocca Timogna (1180 m) si possono ogganizzari consultannu a guida espetta Nicola Amicu chi cunusci beni i fei da muntagna. U centru abitatu si ntrova a suli 7 km du svincolo autostradale i Milazzu. Iè sulu 35 km da Missina e appena 12 km da Milazzu e Barcillona

## Tradizzioni e manifestazzioni
* 03 frivaru, Festa 'rî San Blasi, festa 'rû santu compatronu.
* Carnalivari di Santa Lucìa dû Mela. Sfilati di carri e corsi mascarati.
* 13 dicèmmiru, Festa 'rî Santa Lucia, festa 'râ santa compatrona.

## Galleria fotografica

File:Santa maria del rosario guinaccia.jpg|Altari Chiesa du Rosariu, quadru i Guinaccia)
File:Panorama1santalucia.jpg|Panorama
File:Fontane Ghiazza.jpg|Funtana i l'angeli, piazza Mons.Antonio Franco
File:Chiesa San Francesco.jpg|Chiesa i  San Franciscu
File:Muro di cinta e torre.jpg|Muru cu torri triangolari
File:Basilica Cattedrale.jpg|Basilica Cattedrali


Catigurìa:Cumuni dâ pruvincia di Missina
Micheli Busuttil

**Micheli Busuttil** (Zejtun, 14 di giugnu 1762 - Valletta, 31 di uttùviru 1831), figghiu di Clemente Busuttil e Rosa Magro, fu nu pitturi a Malta ntra lu XVIII e lu XIX sèculu.

## Biografìa

Canusci l'arti di pitturari sutta Rocco Buhagiar e trasi ntî l'Accademia di San Luca, a Roma, ntô 1780 unni cuntìnua li sò studi. Lu sò stili pittùricu, cu tuttu ca veni nfruinzatu dû Niuclassicismu napulitanu, è principarmenti baroccu. 
Ntô 1794 si marita cu Maria Antonia Buhagiar di Rabat (Gozo), e cu cui fapi 5 figghi.

Ntô 1800 addiveni prufissuri di arti ntâ Facurtà di Architittura di l'Univirsitati di Malta, jennu a stari a Gozo pi assai tempu. Mori lu 31 di uttùviru ntâ sò casa di Valletta; veni ccà sippillutu ntâ Cresia di San Paulu Nàufracu ntâ cappella di famigghia.

## Òpiri

Si ponu attruvari assai sò òpiri a Lija, Tarxien, Birgu, Haz-Zabbar e Zejtun ntî l'ìsula di Malta; a Fontana, Ghajnsielem, Gharb, Victoria e Zebbug a Gozo.

Busuttil, Micheli
Busuttil, Micheli
Galizzia

Lu nomu **Galizzia** pò èssiri rifirìbbili a diversi cosi:
*Na riggiuni e cumunità autònuma dâ Spagna, Galizzia (Spagna).
*Na riggiuni stòrica di l'Europa cintrali, Galizzia (Europa cintrali)

Lu nomu è assai sìmili a Galazzia, na riggiuni stòrica di l'Asia Minuri ca addivinìu pruvincia rumana.
Acròpuli

**Acròpuli** è nu nomu ca veni dû grecu (Ἄκρος "akros", àutu, Πὸλις, "polis", cità) ca ìnnica la parti cchiù àuta di na cità.

Ntâ Grecia antica innicava dda parti dâ cità ca vinìa custruiuta pi càusi difinzivi 'n capu a nu poju e spissu cintata dê mura. La "parti àuta" dê cità grechi, comu Ateni, Argu, Miceni e Tirintu, n etati micinea era lu locu unni stava lu re, ma cô tempu addivinìu lu centru riliggiusu, locu dê templi e dê riunioni.

Tali furtificazzioni nun sunnu rifirìbbili sulu ô munnu ellènicu, s'attròvanu macari ntî tuttu lu Miditirràniu uccidintali (comu ntî l'Ittiti) e n Italia (pi asempiu l'acròpuli di Alatri e chidda di Arpino).

'N ginirali comu acròpuli si ntenni chidda di Ateni, duminata dû cèlibbri Partinuni.

Catigurìa:Grecia antica
Parenti (famigghia)

Lu **parenti** è cu è ligatu a àutri pirsuni di vìnculi di cunzanguinità. E' midemmi cu è cungiuntu a àutri di ligami sintuti suciarmenti comu anàlughi â cunzanguinitati, quali l'affinitati, lu vìnculu cuniugali, ecc.

Lu **sòggiru** è lu patri d'unu dî dui cuniuggi, cunziddiratu rispettu a l’àutru.

Catigurìa:Famigghia
Muru

**Muru** poti rifiriri a:
*na struttura edilizzia n maduna: Muru (architittura)
*nu cumuni salentinu: Muru (LE)

Catigurìa:850 palori siciliani di basi
Tabbia

La **tabbia** è n'elementu architittònicu virticali ca dilìmmita n'ambienti, siparànnulu di lu sternu o di àutri ambienti nterni a nu stissu edificiu. Poti èssiri macari ogniduna dî superfici ca dilìmmitanu nu locu chiusu.

Catigurìa:Cosi
Tramezzu

Lu **tramezzu** è na suttili pareti n lignu, n muratura, n cartungissu e sìmuli, priva di funzioni purtanti, ca dividi l'ambienti nterni di nu lucali.

Catigurìa:Cosi
Palora

**Palora** pò rifiriri a:
*n'unitati: Palora (unitati)
*nu discursu: Palora (discursu)
*n'avvisu: Palora (avvisu)
*nu facurtati naturali di l'omu: Palora (facurtati)
*nu prumessu: Palora (prumissa)

Catigurìa:850 palori siciliani di basi
Parassitu

Lu **parassitu** (forsi dû spagnolu aquivalenti "parasito" câ prununza "parassìto") è n'urganismu animali o viggitali ca campa a spisi di n'àutru èssiri viventi senza arricàricci vantaggiu e, spissu, danniggiànnulu.

Sta palora poti èssiri usata macari pi qual'è gghiè nzettu ca nfesta l'omu, comu lu pidocchiu, la puci, la cìmici, ecc.

Catigurìa:Armali
Catigurìa:Chianti
Catigurìa:Midicina
Upinioni

L' **upinioni** è zoccu si pensa di quarchidunu o di quarchiccosa. E' n'idìa, nun cummincimentu suggittivu.

Catigurìa:Cosi
Palora (unitati)

La **palora** (dû grecu παραβολή *parabolè*, attraversu lu latinu *parabŏla*, poi nnâ lingua vulgari veni suggettu a mitatesi)  è n'unitati distinguìbbuli ntê frasi ca usamu ntô parrari e scrìviri.  Nnâ linguìstica rapprisenta la cchiù nica cumpunenti chi pò èssiri ditta cu nu significatu ovviu, di sòlitu rapprisenta nu tèrmini o vucàbbulu.

La palora pò èssiri parrata o scritta.  Chiddi parrati cumprènninu soni chi si chiàmanu funemi.  Chî palori scritti, li sìmmuli gràfici (la grafìa) si chiàmanu grafemi.  Ogni sìmmulu sìngulu e' littra chi fannu parti di l'alfabbetu dâ lingua pirtinenti.

## Modi di diri
* cci l'haiu supra â punta dâ lingua, ssa palora! - aviri na palora mpizzu â lingua chi nun cci veni a unu
* mâ luvasti di mmucca ssa palora! - discurrennu ntr'amici, quannu unu dici quarchiccosa chi n'àutru stava pi diri
* nun cci haiu caputu na palora!  - quannu unu nun capisci nenti di zoccu vinni discurrutu
* diri certi palori  muzzi - parrari tra li denti
* sturpiàri li palori - prununziari senza chiaritati
* palora ammàtula - bistèmia  o jastima
* a palora a palora; di palora 'n palora - â littra 

## Ntâ littiratura siciliana
*Palori*  di Marcu Scalabrinu, n'astrattu:
:Certi palori sunnu duri
:duri chiù di autri
:a ncrucchittari
:ntantu mi sconcicanu
:mi cunnucinu manu manuzza
:m'ammustranu mari e munti
:e universi trascinnenti
:e poi addimuranu
:s'annacanu tutti e scialanu
:si siddìanu e l'aju a priari.

## Pruverbi
* Li megghiu palori sunnu chiddi ca nun si dìcinu.  (Spissu e' megghiu nun dìrinni la prima cosa ca si cci veni mmucca, spiciarmenti si fùssiru palori banali o nùtili.)

## Rifirimenti


Catigurìa:Cosi
Palora (discursu)

La **palora** è nu discursu. È nu  sonu o nu gruppu di sona fatti pi nnicari na cosa o nu pinzeri, na rapprisintazzioni simmòlica di cosi o di pinzera.

Nta stu cuntessu, stamu parrannu chiuttostu dû plurali chi nzèmmula cumprènninu lu raggiunamentu o tema di nu discursu.

## Modi di diri
* palori di lignu - quarchiccosa ditta 'n modu scunziddiratu
* palori azzuccati; palori ncasiddati - nu discursu furzutu
* palori persi! o palori appizzati! - cunzigghi dati a na pirsuna chi nun pigghia nuddu cuntu
* si cci hannu a scippari dâ 'ucca - di unu chi parra assai, o adaciu, o chi sta ascutannu senza mai rivilàricci zoccu sta pinzannu 
* cascari  li palori  di la 'ucca - rifirisci a unu chi nun sapi a ncuminzari nu discursu, o cunchiudìricci
* ristrìnciri li palori - rifirisci ôn discursu chi cunchiudi prestu
* diri du o quattru palori a unu - fari nu discursu di curta durata
* mèttiri boni palori - ntramintìrisi tra dui chi sunnu sciarrati
* li palori sunnu comu li cirasi - quannu ncummenza nu discursu, cuntìnua fàcili
* e' tuttu palori! - unu chi parra assai ma travagghia picca
* fari jiri na cosa 'n palori - mannari quarchiccosa pî longhi, pigghiari tempu
* fari palori (cu unu) - litigari 

## Rifirimenti


Catigurìa:Cosi
Catigurìa:Cumpurtamentu umanu
Palora (facurtati)

La **palora** è la facurtati naturali di parrari pû menzu di linguaggiu.  La facurtati di esprimiri la palora e trasfurmari cu chissa la rialtati matiriali nta rapprisintazzioni simmòlichi,  nzèmmula a l’abbilitati d’usu dî manu, fu prubbabbilmenti  pi l’omu nzoccu cci desi a iddu  la pussibbilità di sviluppari li cirivedda e distinguìrisi di l’armali.

## Modu di diri
* havi na bella palora! - discrivi unu chi havi l'arti di parrari 'n pùbbricu

## Rifirimenti


Catigurìa:Cosi
Palori persi

Li **palori persi** sunnu di li chiàcchiari nùttuli. Sunnu nu discursu nun mpurtanti, na cummirsazzioni fatta pi passari lu tempu.

Catigurìa:Cosi
Catigurìa:Sucità
Pàracu

Lu **pàracu** è nu sacirdoti c'havi arricivutu pi nòmina viscuvili l'amministrazzioni e la cura di l'armi di na parrocchia.

Catigurìa:Prufissioni
Catigurìa:Riliggiuni
Pilucca

La **pilucca** (forsi dû spagnolu aquivalenti "peluca") è na capigghiatura pustizza fabbricata cu capiddi veri o artificiali, usata pi cummigghiari la calvizzia, pi travistìrisi, o comu cumplimentu di l'abbigghiamentu maschili e fimminili, speci ntâ moda dû XVII e XVIII sèculu.

Catigurìa:Cosi
Partuta

La **partuta** è lu pàrtiri e lu sò risurtatu. E' macari l'alluntanàrisi di nu locu pi ntraprènniri un viaggiu.

Catigurìa:Azzioni umani
Passiata

**Passiata** pò rifiriri a:
*n'azzioni: Passiata (azzioni)
*nu traggittu: Passiata (traggittu)

Catigurìa:850 palori siciliani di basi
Escursiunismu

thumb|300px|Caminata ntî na trazzera di muntagna.
[thumb|300px|Escursiunismu n [Argintina.]]
L' **escursiunismu** è na forma di attività basata supra lonchi caminati ntô tirritoriu, pi trazzeri e stratuzzi chiù o menu attrizzati cu signali di variu tipu, ma macari basata supra passiati a pedi libberamenti ntâ natura.

Catigurìa:Sport
Passìu (locu)

Lu **passìu** è nu locu unni si passìa (p'asempiu poti èssiri na strata).

Catigurìa:Lochi
Catigurìa:Giugrafìa
Pàssaru

Lu **pàssaru** è n'aceddu nicu di l'òrdini dî Passeriformi, dâ famigghia dî Passeridi e dû gèniri Passerus. E' diffusu n Àfrica e ntê riggiuni eurasiàtichi. E' veru diffusu nta l'abbitati taliani. E' di culuri griciu–marruni. E' carattirizzatu di novi rimiganti primari a lu postu di deci.

Catigurìa:Aceddi
Pastetta

La **pastetta** è nu mpastu semilìquidu cumpostu di acqua, farina e àutri ngridienti usatu pi priparari frittelli duci o fritturi salati di virdura, carni o pisci.

Catigurìa:Cosi
Pastizzu

Lu **pastizzu** è na pitanza a basi di carni, pisci, virdura o pasta, cucinata e arumatizzata n vari modi, racchiusa nta nu nvòlucru di pasta e cuciuta n furnu.

Catigurìa:Cucina
Nchiappa

La **nchiappa** è na cosa fatta mali. E' nu travagghiu esiqutu n modu scadenti, cu disòrdini, cunfusioni, trascuratizza.

Catigurìa:Cosi
Parrucchieri

Lu **parrucchieri** è cu pi misteri tagghia e accunza li capiddi. A li voti, 'n Sicilia lu parrucchieri pi omu è chiamatu varveri.

Catigurìa:Prufissioni
Patafià

Lu **patafià** è na pirsuna grascia, na pirsuna d'aspettu curpulentu e di li modi grussulani.

Catigurìa:Rolu
Pannarizzu

Lu **pannarizzu** è lu prucessu nciammatoriu acutu suppurativu a càrricu dî parti moddi di li jìdita e a li voti macari di chiddi òssii. 

Catigurìa:Midicina
Pastinaca sativa

La **Pastinaca sativa** (chiamata "vastunaca" 'n Sicilia) è n'erva biennali cu nciuriscenza giarna e ràdighi cummistìbbuli sìmuli ê caroti. Quannu è nica, la vastunaca veni chiamata "vastunachedda".

Catigurìa:Chianti
Scantu

Lu **scantu** è n'emuzzioni, spissu mpruvvisa, ca si ditèrmina n rilazzioni a situazzioni o ntê cunfrunti di pirsuni o cosi ca custituìscinu pirìculu o ca vennu avvirtuti comu minazzusi e ca cumporta turbamentu, smarrimentu, anzia.

Catigurìa:Scantu
Appagnu

L' **appagnu** è lu manifistari assai nquitùtini, l'addivintari nquietu e nirvusu. Sta palora siciliana s'usa supratuttu pi li cavaddi. L'appagnu è lu scantu dû cavaddu.

Catigurìa:Scantu
Pacenza

La **pacenza** è na dispusizzioni d'ànimu o n'attiggiamentu ntiriuri propiu di cu accetta o supporta lu duluri, li difficurtati e sìmuli cu na stàbbili forza d'ànimu e curaggiusa rassignazzioni, duminannu li propi mpulsi e cuntinennu li propi riazzioni.

Catigurìa:Cumpurtamentu umanu
Piccatu

Lu **piccatu** è la trasgrissioni vuluntaria di na norma divina. Lu piccatu poti èssiri macari na cunnizzioni di vita piccaminusa, speci cu rifirimentu a na rilazzioni amurusa vissuta ô di fora dû rapportu matrimuniali. La palora siciliana "piccatu" poti èssiri usata videmmi pi na curpa, n'arruri.

## Pruverbi
*Piccatu cunfissatu, e 'menzu pirdunatu.  (Cchiù prestu ca lu piccatu veni cunfissatu, cu prestu ca si pò turnari â vita cutidiana).

## Rifirimenti


Catigurìa:Cosi
Jarrusu

Lu **jarrusu** è n'umusissuali màsculu. Pò videmma innicari cu pràttica la pidirastìa.

Catigurìa:Rolu
Piddirina

La **piddirina** è na curta mantella di fìmmina, n usu ntê primi anni dû Novicentu, fissata â giacca o a lu cappottu e ricadenti supra li spaddi. E' na mantillina.
 

Catigurìa:Nnumenti
Pilu

Lu **pilu** (pl: pila) è la struttura suttili e filamintusa prisenti supra la peddi di l'omu e di li mammìfiri. È na furmazzioni còrnia filiformi e flissìbbili custituita di stelu, ràdiga e bulbu, ca si sviluppa supra l'epidèrmidi di l'omu e di li mammìfiri. Poti èssiri videmma la piddizza di l'armali (chidda dâ vurpi p'asempiu).

## Significatu di la palora "pilu" nta lu mmagginariu di lu màsculu
Pi lu màsculu di l'omu la palora ***pilu*** veni cullicata, nta lu sò mmagginariu, a la fìmmina e pricisamenti a la parti ìntima di idda.

Ginirarmenti nta l'talia si pò pinzari ca l'usu di sta palora nta lingua siciliana s'havi a arrifiriri ô fattu ca a l'omu sicilianu ci piaci assai la fìmmina pilusa. Nta l'Amèrica pi fari n'asempiu lu "toccu miditirràniu" nta li fìmmini arrisurta nu modu garbatu pi diri ca na fìmmina è pilusa assai o ca nun ci piaci di piliàrisi. La viritati è ca la palora "pilu" ntô sò usu ginèricu ìnnica sulu lu pilu di la ntimitati dâ fìmmina, nun tuttu lu pilu dû corpu ca, ô cuntraru, si chiama "li pila".

Ultra a l'asempi arripurtati supra, cci sunnu pruverbi e ditti antichi ca ùsanu la palora "pilu" pi innicari la fìmmina e la granni nfruenza ca chista havi nni li cunfrunti di l'omu:

*"*Nu pilu di curnu fa firriari lu munnu !*"

Puru granni pueti hannu usatu la palora "pilu" pi innicari la fìmmina, e cchiù pricisamenti la nfruenza asircitata pi causanza di lu sessu. Di la puisìa di Ninu Martoglio "Lu cummattimentu di Orlando e Rinardu":        

*"*Viditi quantu pò n pilu di fìmmina....*"

## Cumicitati
"***Cchiù pilu pi tutti!***" è la pupulari sintenza prununziata dû atturi còmicu di urìggini siciliana Antoniu Albanesi quannu mpirsuna lu pirsunaggiu còmicu *Cetto La Qualunque*, nu pulìticu calabbrisi tintu e fàusu, ca havi disprezzu agghiri la natura, la tradizzioni e li fìmmini, ca va cunzidirannu comu nu strummentu d'addupirari a secunna dê situazzioni. La battuta signìfica prupiamenti: "Cchiù fìmmini pi tutti", "Cchiù sticchiu (o pacchiu) pi tutti".

## Ditti pupulari
* *Tira cchiù assai nu pilu di sticchiu a testa ammuntata ca 100 vacchi attaccati a ratru a testa appinninu*

* *Minchia quantu pilu!*

* *'U pilu è pilu, 'u pani è pani, 'u pilu è megghiu dô pani*

* *Chi pezzu di pacchiu* (tìpica sprissioni Catanisa)

* *Ma ca c'è la valli di lu pilu* (tìpica sprissioni Siracusana)

* *Lu pilu è bellu e la minchia fa burdellu, lu pilu è duci e la minchia jetta vuci* (vulgari)

* *Fàrisi 'u pilu â lingua* - avennu parratu troppu

* *Nun nni perdi pilu* - chî carattarìstichi dî ginitura

* *Vali cchiù  un pilu di iddu ca vuiàutri tutti pari* (Giuvanni Meli)

* *Vinnìrisi macari li pila* - vìnniri tuttu ca unu si pussedi

* *Attaccari pila* o *circari pila* o *attruvari lu pilu ntra l'ovu* - ( vali a diri "circari scaciuni")

* *Apposta sta chitarra avìa ssu ntinnu, era accordata cu pili de cunnu*

* *Cchiù pilu pi tutti*

* *Li tò capiddi pàrinu li pila di lu nannu*

* *Pilu e contru pilu grapi li gammi ca ti l'anfilu!* (vulgari)

## Lijami nterni
* Scagghiola

Catigurìa:Anatumìa
Catigurìa:850 palori siciliani di basi
Vicarìa

La **vicarìa** è n'edificiu nta cui sunnu rinchiusi li cunnannati a peni ditintivi. E' nu càrziri.

Catigurìa:Giustizzia
Pinnacchiu

Lu **pinnacchiu** è nu ciuffu di pinni postu comu urnamentu supra l'ermi, supra li cappeddi militari o supra la tistera di li cavaddi.

Poti èssiri nu mazzu di pinni usatu comu accissoriu urnamintali di àbbiti, cappeddi o accunzaturi fimminili.

Catigurìa:Cosi
Pinzeddu

Lu **pinzeddu** (forsi dû spagnolu aquivalenti "pincel" o dû francisi anticu "pincel") è nu strumentu custituitu di nu mazzettu di pila naturali o di fibbri sintètichi, fissatu a la strimità di n'astizzola o di nu mànucu, usatu speci pi dipìnciri, virniciari o stènniri na sustanza cchiù o menu spessa.

Catigurìa:Mminzioni umani
Pinzeru

Lu **pinzeru** è l'attivitati psìchica ca cunzenti a l'èssiri umanu d'elabburari cuntinuti mintali, d'accanzari cuscienza d'iddu e dâ riartati sterna e di custruiri schemi cuncittuali n basi a li quali nterpritari la rialitati. E' la facurtati dû pinzari.

Catigurìa:Azzioni umani
Pignata

La **pignata** è n'utensili di cucina di matiriali mitallicu e funnutu usatu pi priparari lu manciari. E' na speci ri tianu, però cchiu funnutu. Si usa in Sicilia, pi cociri a pasta, i tinnirumi e ogni sorta di alimentu càuru. 

Na speci di pignata di terracotta o argilla è na speci ri tianu, però cchiu funnutu e u du manici. Si usa in Sicilia, in Calabria e nellu Salentu, pi cociri a lu focu, a fagiola e ogni sorta di alimentu càuru.

Catigurìa:Mminzioni umani
Catigurìa:850 palori siciliani di basi
Pignatedda

La **pignatedda** è na pignata nica.

Catigurìa:Mminzioni umani
Catigurìa:850 palori siciliani di basi
Pignataru

Lu **pignataru** è lu fabbricanti o vinnituri di pignati o di stuvigghi di cucina.

Catigurìa:Prufissioni
Pipi spezzi

Lu **pipi spezzi** è na spezzia n grani, assai arumàtica e di sapuri particularmenti piccanti, usata n cucina pi cunzari lu manciari e pò èssiri usata accussì comu s'attrova 'n grani, o macinata e arridduciuta a pruvulazzu. 

Catigurìa:Cucina
Matapollu

Lu **matapollu** è la tela di cuttuni leggia, cu li dui versi aguali, speci dicurata cu disegni a stampa, usata ntâ cunfizzioni di àbbiti, fadali, ecc.

Catigurìa:Cosi
Lu pirchì e lu pircomu

**Lu pirchì e lu pircomu** è na sprissioni siciliana ch'ìnnica na spiegazzioni cumpleta, dittagghiata o macari esaggirata, prulissa di nu fattu.

Catigurìa:Sprissioni siciliani
Marcellu

**Marcu Claudiu Marcellu** (n latinu: Marcus Claudius Marcellus - c. 268-208 a.C.), fu unu dî ginirali Rumani duranti la Secunna Guerra Pùnica e lu cunquistaturi di Sarausa.

Catigurìa:Biografìi
Gugghiermu III di Sicilia

**Gugghiermu III di Sicilia** o **Gugghiermu III d'Altavilla** (1185–1198) fu re di Sicilia dâ morti di Tancredi ntô misi di frivaru dû 1194 ô misi di dicèmmiru dû stissu annu. Picciriddu, la riggenza fu assicurata di sò matri Sibbilla. Fu l'ùrtimu discinnenti màsculu dâ dinastìa di Altavilla, e quannu li Hohenstauen acchianaru ô putiri n Sicilia, Gugghiermu fu tinutu sutta strittu cuntrollu. Murìu a suli 13 anni prubbabbirmenti n Alsazzia. 

Catigurìa:Storia siciliana
Catigurìa:Biografìi
Catigurìa:Re siciliani
Simuni di Sicilia

**Simuni di Sicilia** (1093 - 28 di sittèmmiru 1105) fu Conti di Sicilia a pàrtiri dû 1101. Succidetti a sò patri Ruggeru I di Sicilia. La riggenza fu assicurata di sò matri. Â sò morti sò frati Ruggeru II di Sicilia divintau re.

Catigurìa:Re siciliani
Catigurìa:Biografìi
Redondela

**Redondela** è nu cumuni spagnolu di 29.003 abbitanti situatu ntâ cumunità autònuma dâ Galizzia.

## Liami Esterni
* Situ Ufficiali dû cumuni di Redondela 'Cidades dixitais' cu nutizzi supra la parrocchia
* Situ Ufficiali dû turismu
* Situ nun ufficiali

* Stòria di Redondela
* ''Agrupación Folclórica Terra Meiga do Viso''
* ''Festival Noite da Lua Meiga''

Catigurìa:Spagna
Catigurìa:Galizzia (Spagna)
Umbertu Scapagnini

**Umbertu Scapagnini** (oppuru, 'n lingua taliana **Umberto Scapagnini**) (Nàpuli, 16 di uttùviru 1941) è n'omu pulìticu talianu.

Lauriatu 'n midicina ntô 1965, si spicializzau 'n farmaculuggìa ntô 1970 e n neuruenducrinuluggìa ntô 1972 pi appoi nzignari â Universitati di Sassari nzinu ô 1975, annu unni addivinìu prufissuri urdinariu a Catania. Ntâ cità siciliana s'affacciau â pulìtica addivinennu cunzigghieri cumunali cu lu Partitu Sucialista Talianu ntô 1985.

Fu vici-sìnnucu e assissuri a l'urbànistica ntra lu 1986 e lu 1987, trasìu succissivamenti ntî *[[Forza Italia]]* e ntô 1994 vinni eliggiutu diputatu eurupeu. Cunfirmatu ntô stissu ufficiu ntô 1999, ntô 2000 si cannidau a sìnnucu di Catania e vincìu cu lu 56,7% dê prifirenzi. Pigghiau nu secunnu mannatu ntô 2005, unni abbattìu lu cannidatu dâ centru-manca Enzu Biancu cu lu 52,2% dê prifirenzi.

Di certiduni anni Umbertu Scapagnini è lu dutturi pirsunali di Silviu Berlusconi, di chistu hà affirmatu, babbiannu, ca > https://web.archive.org/web/20060613081158/http://www.sabellifioretti.com/interviste/archives/2004/11/umberto_scapagn.html e ca iddu è > (ASCA).

Lu 29 di sittèmmiru dû 2006 vinni caputu ca Scapagnini, accussì comu macari l'arcivìscuvu di Catania Sarvaturi Gristina, è ndagatu pi umicidiu curpusu ntî la nchiesta supra la morti di un carusu di 22 anni, Rubbertu Calì, ca morsi nnô mentri dâ festa di Sant'Aita ntô frivaru dû 2004.

Scapagnini, Umbertu
Scapagnini, Umbertu
Scapagnini, Umbertu
Nellu Musumeci

**Nellu Musumeci** (oppuru, 'n lingua taliana, **Sebastiano Musumeci**) (Militeddu in Val di Catania, 21 di jinnaru 1955) è n'omu pulìticu sicilianu, prisidenti dâ Riggiuni Sicilia ntô novèmmiru 2017.

Diploma tecnicu, jurnalista pubbricista, hà statu prisidenti dâ Pruvincia di Catania (dû 1994 ô 2003), vici-prisidenti vicariu di l'Assuciazzioni Taliana dê cumuna e dê riggiuni d'Europa. Espunenti di Allianza Nazziunali, hà statu lu curdinaturi riggiunali pâ Sicilia, nzinu di quannu dicidìu di lassari lu partitu pi funnari Allianza Siciliana ntô sittèmmiru 2005.

Attuarmenti è diputatu dû Parramentu eurupeu, riliggiutu pâ terza vota ntô 2004 pâ lista di Allianza Nazziunali ntâ circuscrizzioni ìsuli, ncumpatìbbili cu lu sò ufficciu ntô cuvernu talianu a l'èbbica. Musumeci uttinìu 116 prifirenzi. È scrivutu ô gruppu di Unioni pi l'Europa dê Nazziuni.

È membru dâ Cummissioni pi la nnustria, la ricerca e l'enirgìa; dâ Cummissioni pâ pisca; dâ Cummissioni pi l'agricurtura e lu sviluppu campagnolu; dâ Diligazzioni â cummissioni parlamintari mista UE-Turchìa; dâ Diligazzioni pi li rilazzioni cu li paisi dû Mashreq; dâ Diligazzioni â Assimbrea parlamintari Eurumiditirrània.

Musumeci hà statu candidatu â prisidenza dâ Riggiuni Sicilia, 'n capu la niunata lista di Allianza Siciliana: a l'elizzioni riggiunali dû 2006 si cunfruntau cu li principali candidati, Rita Borsellinu (centru-manca) e Totò Cuffaru (centru-dritta), pigghiannu lu 5,3% dê prifirenzi contru ê 53,1 % di Cuffaru e lu 43,6% dâ Borsellinu.

Ntô 2007 trasíu 'cu su' movimentu 'nto partito La Destra, funnatu da Francesco Storace.

'N sècutu a ripituti minazzi mafiusi stavi di anni sutta scorta.

Lu 5 di nuvèmmiru 2017, Musumeci veni elettu Prisirenti di la Riggiuni Siciliana vincennu le elizzioni riggiunali cu lu 39,85% dî vuti.

Musumeci, Nellu
Musumeci, Nellu
Musumeci, Nellu
Firdinannu Latteri

**Firdinannu Latteri** (oppuru, 'n lingua taliana, **Ferdinando Latteri**) (Palermu, 11 di maiu 1945) è n'omu pulìticu e nu dutturi sicilianu.

Ntô 1968 si lauriau 'n midicina e chirurgìa cû màssimu dê valutazzioni, lodi e vasu accadèmicu, mentri ntô 1973 si spicializzau 'n chirurgìa ginirali. Ntô 1975 nzignau *Traumatoluggìa dâ strata*, ntâ Facurtà di Midicina di l'Universitati di Catania, unni addivinìu prufissuri assuciatu ntô 1982, ducenti urdinariu ntô 1985 e ritturi magnìficu dû 2000 ô 2006.

Dû 1983 ô 1993 fu prisidenti dâ Cruci Russa di Catania e ntâ stissa urganizzazzioni pigghiau la midagghia d'oru pi binimirenza. Ntô 1987 si candidau pâ prima vota â Càmmira dê Diputati cu la Dimucrazzìa Cristiana e vinni eliggiutu; cunfirmatu macari ntô 1992, hà statu cumpunenti dê cummissioni Cultura e Sanità dâ Càmmira. Doppu lu sciugghimentu dû Scutu Cruciatu, ntô 1994 pruvau di pigghiari lu mannatu cu lu Partitu Pupulari Talianu, ma persi pi picca prifirenzi.

Auturi di 303 pubbricazzioni scintìfichi e di 5 munugrafìi scintìfichi è prisidenti dû cumitatu riggiunali dû curdinamentu di l'univirsitati siciliani. Doppu avìrisi avvicinatu a *[[Forza Italia]]*, ntô 2004 si candidau ê elizzioni eurupei câ *[[Margherita]]*, ma nun vinni eliggiutu nunustanti avìa pigghiatu cchiù assai di 100.000 prifirenzi. Ntô 2005 vinni scigghiutu dâ *Margherita* comu candidatu â prisidenza dâ Riggiuni Sicilia. Ntê primarìi, ca si svurgeru lu 4 di dicèmmiru, vinni scunfiggiutu di Rita Borsellinu.

Ô finiri di l'elizzioni pulìtichi dû 2006 vinni eliggiutu diputatu pi la lista di lu *[[Ulivo]]*.

Latteri, Firdinannu
Latteri, Firdinannu
Latteri, Firdinannu
Ferdinand von Hompesch zu Bolheim

**Ferdinand von Hompesch zu Bolheim** (Württemberg, Girmania, 9 di nuvèmmiru 1744 - Montpellier, Francia, 12 di maiu 1805) fu lu 71° Granni Maistru dê Cavaleri Uspitaleri di Malta, lu primu tidiscu a essìricci statu eliggiutu. Vinni eliggiutu lu 6 di giugnettu 1797 e vinni dipunutu lu 17 di giugnettu 1799.

Ntô mentri dê sò anni comu Granni Maistru a Malta, iddu susìu li paisi di Żabbar, Żejtun e Siġġiewi ô liveddu di citati. Era nu pirìudu chinu di difficurtati quannu cuvirnò. Assai maltisi vulìanu livari l'òrdini dê Cavaleri.

Iddu àppi â cidiri l'ìsula ô Ginirali Napuliuni Bonaparti quannu, ntâ sò strata a bbêri l'Eggittu, sbarcau a Malta cu nu sustanziusu esèrcitu ntô giugnettu dû 1799. Malta avìa statu la terra di l'òrdini dû 1530. Li rèuli di l'òrdini vietàvanu lu cummàttiri cuntra Cristiani e assai cavaleri nun vòsuru cummàttiri cuntra lu Esèrcitu francisi. Ferdinand von Hompesch zu Bolheim lassau l'ìsula cu assai cavaleri sinza mancu nu cummattimentu. Li novi timpurànii quarteri ginirali dê Cavaleri addivineru prima San Pietruburgu n Russia, Triesti n Talia, e appoi Lubbiana n Slovenia.

Doppu la sò dipunuta n 1799, Hompesch si nni jìu n Austria e n Talia. Ntô 1804 iddu si nni jìu a Montpellier n Francia unni morsi n'annu appressu comu nu puvireddu.

## Lijami di fora
* Ritratti dû Granni Maistru Ferdinand von Hompesch zu Bolheim

Hompesch, Ferdinand de
Hompesch, Ferdinand de
Hompesch, Ferdinand de
Hompesch, Ferdinand de
Gómez Pereira

**Gómez Pereira** (* 1500; † 1567?) fu nu filòsufu, mèdicu e umanista spagnolu, di Medina del Campo. 

Fu nu mastru cèlibbri dâ midicina; si didicau lu sò tempu puru a misteri assai diversi, comu li putìi, la ncignirìa e, supratuttu, la filusufìa. Nta lu campu dâ midicina fu nu rapprisintanti dû rifiutari dî cuncetti  medievali, abbanniannu l'applicazzioni dî mètudi empìrici. Pi chissu iddu fici la rifirenna â filusufìa, cu nu ndrizzu *numinalista* e putemu diri ca li soi raggiunamenti rapprisèntanu nzèmmula na pricidenza chiara dâ currenti *cartisiana*.

## Rifirimenti e liami




:**V centenario de Gómez Pereira*, rivista pubbricata pû ''Instituto de Educación Secundaria Gómez Pereira'', Medina del Campo, annu 2000 (pi spagnolu).

**Viditi puru:**
*Filusufìa
*René Descartes

#### Liami sterni
(pi spagnolu)
*Filusufìa.org

*''Antoniana Margarita'', Universidad de Santiago de Compostela, Servicio de Publicaciones

*Eloy Bullón Fernández (1879-1957) ''El alma de los brutos''

*Gómez Pereira en el Proyecto Symploké

Pereira, Gomez
Pereira, Gomez
Girardu Sassu

**Girardu Sassu** (1040 circa - 3 di sittèmmiru 1120) fu lu funnaturi di l' "òrdini dê Cavaleri di San Giuvanni di Girusalemmi", canusciuti comu Cavaleri Uspitaleri.

Iddu nascìu pussibbirmenti a Amalfi, o stannu a àutri studiusi a Martigues 'n Pruvenza, mentri àutri ancora affìrmanu Chateau d'Avesnes n Hainaut. Comu surdatu oppuru comu cummircianti, truvau la sò strata a Girusalemmi, unni arristau pi diversu tempu ntî nu spizziu pi aiutari chiddi ca vulìanu visitari li lochi santi dê Cristiani. Di sta stituzzioni Girardu addivinìu lu guardianu, o capu, ntî na data nun succissiva ô 1110, ccà furmau l'Òrdini riliggiusi di San Giuvanni ca arricivìu lu ricanuscimentu dû papa Pasquali II ntô 1113, tràmiti la bulla *Geraudo institutori ac praeposito Hirosolimitani Xenodochii*. Chista vinni ricanusciuta e cunfirmata macari dû papa Callistu II picca tempu prima dâ morti di Girardu ntô 1120.

Sassu, Girardu
Sassu, Girardu
Sassu, Girardu
Eruzzioni

N vurcanuluggìa n' **eruzzioni** è nu finòminu, effusivu o esplusivu, di nisciuta di lava di nu crateri, primariu o sicunnariu.

Catigurìa:Gioluggìa
Elisabetta II dû Regnu Unitu

**Elisabbetta II dû Regnu Junciutu** (Elizabeth Alexandra Mary Windsor) (21 di aprili 1926 - 8 di sittèmmiru 2022), fu rijina dû Regnu Junciutu, comu capu dû Commonwealth, fu puru rijina d'Antigua e Barbuda, di 'lAustralia, dî Bahama, dî Barbados, dû Belizi, dû Canada, di Grenada, dâ Jamaica, dâ Nova Zilanna, dâ Papua Nova Guinea, di Saint Kitts e Nevis, di Saint Lucia, di Saint Vincent e li Grenadini, di l'Isuli Solomon, di Tuvalu e dû Regnu Unutu dâ Britagna Granni e di l'Irranna dû Nord. Ammeri 125 miliuna di pirsuni càmpanu nni sti pajisi. Iḍḍa fu a trintuttìsima 'n lìnia dritta dû re Egbertu dû Wessex e quarantìsimu munarca a pàrtiri di Vilermu I lu Cuncustaturi.

A rijina fu videmma cuvirnatura suprema dâ cresia dâ Nghirterra, cumannanti a capu dî forzi armati ngrisi e Lord di Mann.

Elisabetta II dû Regnu Unitu
Catigurìa:Regnu Unitu
Catigurìa:Munarchìa
Anna Finucchiaru

**Anna Finucchiaru** (oppuru, 'n lingua taliana, **Anna Finocchiaro Fidelbo**) (Muòrica, 31 di marzu 1951) è na donna pulìtica siciliana. Hà statu Ministru dê Parigghi Uppurtunità.

Lauriata 'n Jurisprudenza, ntô 1981 addiveni funziunariu dâ *Banca d'Italia* ntâ filiali di Savona. Prituri a Liunforti dû 1982 ô 1985, addivinni sustitutu prucuraturi ntô tribbunali di Catania nzinu ô 1987, annu unni vinni eliggiuta diputatu ntra li schieri dû Partitu Cumunista Talianu. Dû 1988 ô 1995 fu macari cunzigghieri cumunali a Catania, prima cu PCI e appoi cu lu Partitu Dimucràticu dâ Manca.

Ministru pê Parigghi Uppurtunità ntô mentri dû primu cuvernu di Rumanu Prodi, ntô 2001 cunfirmau lu sò postu â Càmmira dê Diputati candidànnusi cu li Dimucràtici di Manca. Ô avvicinàrisi di l'elizzioni pulìtichi dû 2006 sbarcau ô Sinatu e uttinìu nu novu mannatu parlamintari risurtannu eliggiuta ntâ circuscrizzioni Sicilia pi lu *Ulivo*.

Di lu 3 maggiu 2007 fu capugruppu a Palazzu Madama dû gruppu parlamintari di lu *Ulivo*. 

È membru dâ siggritirìa nazziunali dê Dimucratici di Manca, di chisti è macari rispunzàbbili ô sitturi Justizzia.

Di lu 23 maggiu 2007 a statu una di li 45 membra di lu Cumitatu nazzionali pi lu Pattitu Dimucraticu.

A segguitu di la custituzzioni di lu gruppu di lu Partitu dimucràticu, a cunfimmarru capugruppu a palazzu Madama di lu rilativu gruppu parlamintari.

Lu 16 fibbraiu di lu 2008 accetta a candidatura a prisidenti di la regione Sicilia, ca ci propunierru na munzieddu di esponenti di lu PD e di l'Unioni

## Lijami sterni
* Sinatu dâ Ripùbbrica Taliana
* Situ dâ Càmmira dî Diputati

Finucchiaru, Anna
Finucchiaru, Anna
Catigurìa:Nasciuti ntô 1951
Claudiu Fava

thumb|Claudio Fava

**Claudiu Fava** (canusciutu, 'n lingua taliana, comu **Giovanni Claudio Fava**) (Catania, 15 di aprili 1957) è n'omu pulìticu e nu jurnalista sicilianu.

Lu patri Pippu Fava, jurnalista dê *[[I Siciliani]]*, vinni ammazzatu dâ mafia lu 5 di jinnaru 1984 a Catania.

Lauriatu 'n Jurisprudenza, jurnalista prufissiunista ntô 1982, hà travagghiatu pi jurnali comu *[[Il Corriere della Sera]]*, *[[l'Espresso]]*, *[[l'Europeo]]* e la RAI, n Italia e a furisteri.

Fava hà mmisu nzemi lu travagghiu prufissunali cu lu mpegnu pulìticu. Ntra li funnatura di *[[La Rete]]*, hà statu dipitatu a l'Samprea Riggiunali Siciliana (1991), diputatu â Càmmira (dû 1992 ô 1994), siggritariu riggiunali dê Dimucràtici di Manca (dû 1999 ô 2001), membru dâ dirizzioni nazziunali dê Dimucràtici di Manca.

Attuarmenti è diputatu ô Parlamentu eurupeu, rieliggiutu pâ secunna vota ntâ 2004 pâ lista *[[Uniti nell'Ulivo]]*, ntâ circuscrizzioni ìsuli, pigghiannu 222 mila prifirenzi.

È scrivutu ô gruppu parlamintari dû Partitu Sucialista Eurupeu.

È vici-prisidenti dâ Cummissioni pô Sviluppu Riggiunali; membru dâ Cummissioni pi l'Affari Èstiri; dâ Cummissioni pâ pisca; dâ Cummissioni pê libbirtà civili, la justizzia e li affari nterni; dâ Suttacummissioni pi li Dritti di l'Omu; dâ Diligazzioni pê rilazzioni cu li paisi dâ cumunità andina; dâ Diligazzioni a l'Assimbrea parlamintari paritètica ACP-UE.

Fava, Claudiu
Fava, Claudiu
Fava, Claudiu
Villarrobledo

**Villarrobledo** è nu cumuni spagnolu di 25.485 abbitanti situatu dâ pruvincia di Albacete ntâ cumunità autònuma dâ Castigghia-La Mancia.

## Liami Sterni

*Oficina de Turismo de Villarrobledo   
*Carnaval   
*Semana Santa   

## Galeria


Image:circulo.jpg|Círculo Mercantil e Industrial
Image:Puerta_Renacentista.jpg|Puerta Renacentista de San Blas
Image:Viña_Rock_2001.jpg|Festival Viña Rock
Image:Puerta_Gotica.jpg|Puerta Gótica de San Blas
Image:Iglesiamoharras.jpg|Iglesia de Moharras
Image:Encantada.jpg|Cerro de La Encantá
Image:Ayuntamiento_Villarrobledo.jpg|Ayuntamiento
Image:Enrique_Arce.jpg|Casa solariega
Image:Paquetes2005.jpg|Chirigota del Carnaval
Image:Moharras1855.jpg|Cristo de las Injurias
Image:Jesús_de_Medinaceli.jpg|Jesús de Medinaceli
Image:Detalle_Círculo.jpg|Cúpula del Círculo Mercantil



Catigurìa:Cumuni dâ Pruvincia di Albacete
Jurnalismu

Lu **jurnalismu** è lu travagghiu di chiddi ca, upirannu ntô munnu di l'editurìa, sunnu spicializzati ntâ cugghiuta e ntâ trasmissioni dê nutizzi. Lu cuntattu cô pùbbricu è funnamintali: na nutizzia veni scrivuta pi putiri èssiri spargiuta. Li mezzi dâ nfurmazzioni sunnu diversi: dê jurnali ê mass media elittrònichi, comu la radiu, la televisioni e tràmiti internet.

L'attivitati dû jurnalismu cumprenni - oltri a chidda dû jurnalista - àutri mpurtanti roli prufissiunali; comu pi asempiu chiddi dû tipògrafu e dû foturiporter, oltri ca - ntâ materia dû jurnalismu televisivu e radiufònicu - chiddi dû teleupiraturi, dû tècnicu dû sonu e dû *muntaturi*, lu addettu ô Muntaggiu radiutelevisivu dê sirvizza jurnalìstichi.

Ntô cursu dû tempu, 'n particulari ntâ secunna mità dû XX sèculu, lu jurnalismu - e cu iddu la libbirtà di stampa - hà statu ô centru di mpurtanti battagghi: la scaciuni di pàrtuta era - e tali veni ancora arritinuta - ca na pubbricazzioni lìbbira di ogni cunnizziunamentu putìa garantiri na sucità e nu stari nzemi megghi. Nun pi casu lu jurnalismu hà statu addifinutu lu Quartu Putiri (appressu a chiddi liggislavtivu, esicutivu e judizziariu), pâ mpurtanza ca di sempri havi ntâ sucità civili e pê putenti ntiressi ca ricogghi.

L'attivitati dû jurnalismu ntâ sò unitati e - 'n senzu cchiù granni - chidda dû munnu di l'editurìa (o armenu chiddu di na pricisa editurìa di nu tempu) hannu statu discrivuti ntô film *[[Citizen Kane]]*, caputravagghiu dû cìnima, ntirpritatu e diriggiutu ntô 1941 di Orson Welles.

## Storia dû jurnalismu
Hà a èssiri dittu ca, si lu nomu **jurnalismu** è rilitivamenti mudernu, la sò storia è assai cchiù antica e si veni a jùnciri cu chidda dâ stampa, di quannu zoè lu *stampaturi* pi eccillenza Johann Gutenberg pirfizziunau la tècnica di ripruduzzioni dê testi tràmiti lu addupiramentu di caràttiri mòbbili, rinnennu accussì pussìbbili la calata dê prezzi dê libbra, uggettu ca nzinu a ddu pirìudu era risirvatu sulu a panuràmichi assai strinciuti. Li luntanu avi dê jurnali di oi, canusciuti 'n Francia comu *canari*, accuminciaru a circulari ntra li cummircianti e li bancheri ntâ secunna mità dû 1200 e àppiru na forti espanzioni ntâ prima mità dû 1700: si trattava di fogghi a nùmmiru cancianti di pàggini ca cugghièanu nutizzi di diversu gèniri, spissu di caràttiri miraculusu e catastròficu. Mancunu di na piridiucità rigulari ma sunnu rapprisintativi di nu ntiressi criscenti pô scanciu di nfurmazzioni 'n capu fatti liati a l'attualità.

## Nuti
Antìfuna

**Antìfuna** è na palora o un versu di nu salmu, ripituta nnâ salmudìa ntô sirvizziu riliggiusu, comu li vèspiri o la missa.

Sta parola è usata ntô modu di diri: "capisti 'a 'ntìfuna ?", pi sapiri siddu nu cristianu capìu lu senzu "prufunnu" suttu la palora. 

L'antìfuna, ntâ missa, è fissa pi ogni dumìnica di l'annu. Quinni, cu è assìduu a sta pràtica riliggiusa, pò sùbbutu sapiri nnâ quali dumìnica di l'annu è.

Catigurìa:Riliggiuni
Lupara

*Siddu stai circannu àutri significati di Lupara, talìa la rilativa [[Lupara (Disambiguati)|pàggina di disambiguità]]*

La **lupara** è nu fucili a cannuni curtu (anzichì tagghiatu) usatu a lu nizziu p'ammazzari li lupi, e ca fu 'n sèguitu cchiù usatu ntra mafiusi.

Catigurìa:Armi
I Siciliani

***I Siciliani*** è lu nomu di nu jurnali sicilianu funnatu di Pippu Fava. Stampatu a Catania, si pruccupava privilentimenti di timàtichi contr'â mafia, cu toni assai dicisi e mittènnusi jittatu a pisanti pirìculi. Doppu l'ammazzata di Pippu Fava lu 5 di jinnaru 1984 c'è nu tràggicu puntu di svorta; doppu nu pirìudu di assistamentu nasci la rivista *I Nuovi Siciliani* ca dura pirò sulu nu annuzzu.

## Liami Esterni
* I Siciliani, lu ricordu
* Nu Artìculu di Pippu Fava

Catigurìa:Jurnalismu
Catigurìa:Jurnalismu 'n Sicilia